JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisraelis tähistati hanukapüha
Petlemma tähe fenomen äratas taas tähelepanu
Türgi nõuab taas Jeruusalemma vabastamist
Veidi rohkem kui nädala eest, 11. detsembril,
algas juudi kalendri kislevikuu 25. päeval igaaastane hanukapüha,
mis kestab kaheksa päeva,
ja lõppes seega 18. detsembril, ehk 3. teevetikuu päeval.
Hanuka ei kuulu niinimetatud vanatestamentlike pühade hulka,
kuid on siiski äärmiselt tähtis ja populaarne pühitsemise teema
eelkõige Iisraelis, kuid ka teistes maailma juudikogukondades.
Pühaga meenutatakse Makkabite ajal ca 2200 aasta eest toimunud imet,
mis oli seotud templi uuesti sissepühitsemisega.
Toona templirituaalides kasutatavat õli oli järel vaid üheks päevaks,
kuid sellest jätkus siiski kaheksaks,
mille vältel jõuti uut õli juurde valmistada.
Erinevalt tavapärasest 7-harulisest menoraast
on hanuka-küünlajalal üheksa haru, millest keskmine
on teiste süütamiseks mõeldud shamash- ehk teenijaküünal.
Talvine pööripäev sattus tänavu esmaspäevale, 21. detsembrile,
mil Maa põhjapoolkeral oli aasta lühim päev.
Samale päevale sattus ka teine huvitav astronoomiline sündmus,
mis on süvendanud Iisraelis Messia-ootuse buumi.
See puudutab kahe suure planeedi, Jupiteri ja Saturni konjunktsiooni,
mis tähendab, et mainitud planeedid justkui ühineks üheks suureks täheks.
Tegelikult on nad siiski teineteisest 800 miljoni km kaugusel,
kuid näivad lõunataevas mitme päeva vältel ühe taevakehana.
Viimati võis fenomeni sel kujul näha 1226. aastal
ja kuigi ilming kordub leebemas vormis umbes iga 20 aasta tagant,
nähakse seda 21. detsembril nähtavas ulatuses
alles 80 aasta pärast, ehk 15. märtsil 2080. aastal.
Fenomen koos hanukapühaga
on toonud Iisraeli ortodokside seas taas esile Messia peatse saabumise
ja sellele eelneva kolmanda templi ehituse teema.
Riigi valitsuse meeleolusid tõlgendav Türgi meedia
on õhutanud Iisraeli vallutamise
ja sellega kaasneva Jeruusalemma vabastamisega seotud debatti.
See joondub loomulikult viisiga, kuidas president Erdogan
on kirjeldanud viimastel aastatel Türgi ja Iisraeli vahelisi suhteid.
2018. a väljastatud Islamiarmee mudeli järgi kuuluvad kogu Levanti ala
ning eelkõige Iisrael ja Jeruusalemm Türgile,
kes ligi neli sajandit Vahemere regiooni valitses.
Nüüd on jutud taas intensiivistunud ja Türgi, kes on ka NATO liige, teatab,
et suudab vallutada Tel Avivi kahe ööpäevaga.
Erdogan andis samas mõista,
et Iisraeli vastu mitmeid sõdu pidanud araabiamaad
pole olnud alustatu lõpuleviimises piisavalt otsustavad ja tõhusad.
"Me pole nagu araabiamaad," mainis president Erdogan oma kõnes.
"Suudame vabastada al-Aqsa rassistlike sionistide käest."
Sionistidel, kelle all ta mõtleb Iisraeli,
tasub teada, et kui nad pommitavad palestiinlasi,
tabavad järgmised pommid Tel Avivi.
Sellised olid Türgi presidendi jõulutervitused Iisraelile.
Iisraeli valitsuse asepeaminister ja kaitseminister Benny Gantz
õhkis tõelise uudisepommi umbes nädala eest
Saudi Araabia päevalehele al-Sharq al-Awsat antud intervjuus.
Gantzi sõnul väärib võimalik Palestiina riik
ja peab saama osa Jeruusalemmast oma pealinnaks,
kuid linn ise peab jääma jagamatuks Iisraeli pealinnaks.
Kuidas potentsiaalne jagamine peaks toimuma,
seda Gantz ei täpsustanud, kuid valitsuse lähiringkondlaste sõnul
mõtles Gantz Jeruusalemma linnapiiri kõrval asuvat Abu Disi linna,
mis võidakse ühendada Jeruusalemma koosseisu.
Gantzi sõnul võiksid palestiinlased nimetada sel juhul Jeruusalemma
oma riigi pealinnaks.
Plaan Jeruusalemmast Palestiina riigi pealinnana,
kuid ilma vanalinna ja Templimäeta
on aga palestiinlaste meelest isegi ideena täiesti võimatu.
Iisraeli parlament kiitis esimesel lugemisel heaks eelnõu,
mille järgi mitmeid vaidlusaluseid asundusi
saab tuua Iisraeli seadusandluse alla.
Tegu on Läänekaldal nn C-tsoonis asuva 65 uue asundusega,
mille valitsus oli lubanud pärast eelmisi valimisi seadustada.
Parlament polnud küsimuse suhtes üksmeelne,
sest seaduse poolt hääletas vaid ca 60 % rahvaesindajaist
ja ülejäänud olid kas vastu või jätsid hääletamata.
Järgmiste lugemistega tuleb kiire,
sest Iisraeli valitsus tahab seaduse vastu võtta ja jõustada
enne USA järgmise presidendi ametisse astumist.
Kas hanuka-küünlajalg on sõjakuritegu?
Nii võib põhjendatult küsida,
sest seda väidab Mahmoud Abbasi isiklik nõunik.
Väide avaldati nii Iisraeli kui araabia meedias 14. detsembril
ehk hanukapüha ajal ja see läks liikvele sellest,
et juudid viisid hanuka-küünlajala
Hebronis asuva Patriarhide haua katusele.
Kunagi Makpela koopa nime kandnud kohta on traditsiooni järgi maetud
Aabraham, Iisak, Rebeka, Jaakob ja Lea
ning see on olnud aastatuhandeid üks olulisemaid juudi pühapaiku.
UNESCO otsustas siiski ca kümne aasta eest,
et paik kuulub üksnes islamiusulistele,
misjärel moslemid nimetasid hoone Ibrahimi mošeeks.
Tasub muidugi tähele panna,
et islamiusk sündis alles 2600 aastat pärast Aabrahami ja patriarhe,
mille taustal palestiinlaste väide, et Aabraham oli moslem,
tundub kahe jalaga lonkavat.
Kuidas võib usu harrastamist nii tagasihoidlikul moel
võrrelda sõjakuriteoga,
oskab ilmselt parimini vastata Mahmoud Abbas.
Riikide hulk, kes võivad Iisraeli diplomaatilisel tasemel tunnustada,
näib kasvavat iga nädalaga,
mis toob lähemale USA presidendi vahetumise.
Nagu oleme tõdenud varasemates saadetes,
tahab USA praegune president Trump ilmselt lõpule viia
kõik Iisraeli diplomaatilise tunnustamisega seonduvad tööd,
mis ta algatanud on.
Iraani sunniitlik naaberriik Pakistan on üks neist,
kus on pikka aega kõnelusi peetud,
ja kes on India ja Hiina kõrval ka üks regiooni tuumariike.
Diplomaatilise tunnustamise kõneluste puhul
on kõik karmilt salastatud,
nii et ametlikud allikad eriti midagi ei kommenteeri,
enne kui kõik on lõplik ja kindel.
Sellised olid tänavuse aasta viimased Jeruusalemma Uudised.
Paluge rahu Jeruusalemmale, Iisraelile ja kogu Lähis-Idale!
Uudistetoimetus tänab kõiki vaatajaid
ning soovib head vana-aasta lõppu ja õnnistatud uut, 2021. aastat!
Jääge kanalile ja kohtume taas uuel aastal!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee